משאית כביסה דורסת את רולאן בארת, חוקר תרבות דגול, ברחוב בפריז בחודש פברואר 1980. בארת יצא זה עתה מארוחת צהריים עם פרנסואה מיטראן. כעבור זמן לא רב בארת מת. ההיסטוריה אומרת לנו שמותו היה תאונה.
אך מה אם הייתה זו התנקשות? מה אם בארת נשא עליו מסמך בעל חשיבות חסרת תקדים, חובקת עולם? מסמך שבו מוסברת הפונקציה השביעית של השפה - רעיון כה עוצמתי, עד שהוא מעניק לכל השולט בו את היכולת לשכנע כל אדם, בכל מצב, לעשות כל דבר שהוא?
ספרו הקודם HHhH, למוח של הימלר קוראים היידריך מגולל את הסיפור האמיתי של "מבצע אנתרופואיד", והוא מחשבה על הסיפורת ועל בעיית הביטוי של האמת ההיסטורית. הספר זכה לשלל תשבחות ופרסים, בהם פרס גונקור, הפרס הספרותי החשוב בצרפת (ראה אור בעברית בהוצאת כנרת, זמורה ביתן).
כשקוראים את הספר יש תחושה של קריאה/צפיה בתאטרון. לפעמים אהבתי את הכתיבה האחרת, הכתיבה שנותנת לקורא לבחור הקול המספר ששואל ומציע.
ויחד עם זאת יש המון פינג פונג בין הדמויות, הרבה דמיות, הרבה רבדים, הקריאה בספר עייפה אותי בתחילה כ80 עמודים ראשונים, אחר כך זרמה יותר.
הרגשתי כמו במחזה. ולא תמיד הבנתי ואולי הנאתי מהספר נפגמה בשל המחסור בידע שלי בכל הנושאים והדמויות.